armvectores/hy_wikipedia_2023 huggingface dataset:
Ալենա Լադովա

Ալենա Լադովա (չեխ․՝ Alena Ladová, դեկտեմբերի 29, 1925(1925-12-29), Պրահա, Չեխոսլովակիա - հունիսի 25, 1992(1992-06-25), Պրահա, Չեխիայի և Սլովակիայի Ֆեդերատիվ Հանրապետություն), չեխ նկարիչ, գրքեր պատկերազարդող, սցենարիստ և գրող։


== Կենսագրություն ==
Նկարչության առաջին դասերը Ալենան ստացել է հորից` Չեխոսլովակիայի ժողովրդական նկարիչ Յոզեֆ Լադաից  (1887-1957)։ Միջնակարգ  դպրոցն ավարտելուց հետո նկարչություն է  սովորել գծանկարչական արվեստի պետական դպրոցում՝ պրոֆեսոր Կարել Թոնդլի ղեկավարության ներքո։ Այնուհետև մեկ տարի աշխատել է Զլինում՝ Kudlov կինոստուդիայում, որտեղ նա հրապուրվել էր անիմացիոն ֆիլմերի բարդ գեղեցկությանբ։ Նա դարձավ տաղանդավոր  մուլտիպլիկատոր։ 1948 թվականին ավարտել է Պրահայի կիրառական արվեստի ակադեմիան։ Ուսանել է պրոֆեսոր Էմիլ Ֆիլլայի մոտ։


== Ստեղծագործություն ==
Ալենա Լադովան մանկական գրքերի հայտնի նկարազարդող էր։ Երեխաների համար նկարազարդել է ավելի քան իննսուն գիրք։ 1963 թվականին  գրել և նկարազարդել է «Můj táta Josef Lada» գիրքը (հայրս ՝ Իոզեֆ Լադան), որտեղ պատմել է իր մանկության հուզիչ պատմությունների մասին։
Նրա նկարները հաճախ տպագրվում էին երեխաների համար նախատեսված թերթերում և ամսագրերում, օրացույցներում, Զատկի և Սուրբ Ծննդյան տոնական բացիկների վրա։ Լադովան կատարել է բեմական ձևավորումներ և պատրաստել տարազներ Չեխիայի տասնվեց հեռուստանախագծերի համար։ Նկարչուհին  բեմական ձևավորման  աշխատանքներ է կատարել Չեխոսլովակիայի բազմաթիվ թատրոնների բեմերում։ Թատերական սցենարի առաջին փորձը նա կատարել է 1946 թվականին, երբ նա ձևավորեց   Իոզեֆ Թոմանի «Zlodějská Komedie» ներկայացման տեսարանները և տարազների դիզայնը (Մայիսի 1-ի անվան  թատրոն - այսօր Պրահայի ազգային օպերային թատրոն (Չեխիա, Պրահա))։ Լադովայի վերջին թատերական նախագիծը կայացել է 1986 թվականին, երբ նա Կլադնոյի քաղաքային թատրոնում կատարեց Իոզեֆ Լադայի «Bubáci hastrmani» դրամատիկական հեքիաթի ձևավորումը։
Ներկայումս Գրուսիցեում գործում է լուսանկարների և նկարազարդումների մշտական ցուցահանդես, որը համարվում է Յոզեֆ Լադայի և նրա դստեր` Ալենայի հուշահամալիրի հավաքածուի մի մասը։
Նա թաղված է Պրահայի Օլշանսկոե գերեզմանատանը։


== Ծանոթագրություններ ==


== Գրականություն ==
Jindřich Černý: Osudy českého divadla po druhé světové válce – Divadlo a společnost 1945 – 1955, Academia, Praha, 2007, str. 132, ISBN 978-80-200-1502-0


== Արտաքին հղումներ ==
Alena Ladová
Կառնեն

Կառնեն, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքի մոտ՝ նրա հարավային կողմում։


== Պատմություն ==
1915 թ.-ի հուլիսի 11-ին թուրքերը հարձակվում են գյուղի վրա։ Ֆիդայի Մկրտիչը գլխավորում է գյուղի ինքնապաշտպանությունը։ Ծանր և համառ մարտեր են ընթանում։ Հայերը նահատակվում են, բացառությամբ մի քանի որբ երեխաների, որոնք ռուսական զորքերի ուղեկցությամբ անցնում են Արևելյան Հայաստան։ Թուրքերը գյուղը ավերակների են վերածում։


== Բնակչություն ==
XX դարի սկզբին ուներ 130 տուն՝ 1000 հայ բնակչով և 30 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։ Զբաղվում էին նաև բրուտագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սարգիս Բալթայան

Սարգիս Կարոյի Բալթայան (1897 - 1989), հայազգի խմբավար, կոմպոզիտոր, մանկավարժ։ Եղել է Կարո Բալթայանի հայրը։


== Կենսագրություն ==
Սարգիս Բալթայանը ծնվել է 1897 թվականին։ 
1920 թվականից դասավանդել է Պլովդիվի դպրոցներում։ Գրել է երգեր, խմբերգեր ու պարեղանակներ։ Նրա ստեղծագործություններից են «Վարդ և սեր» (1932), «Անառակ որդին» (1942), «Մոլորված ամուսիններ» (1947), «Կարմիր զինվոր» (1947) երաժշտական կատակերգությունները, «Միգանուշների պարը» (1921) բալետը և այլ գործեր։
1944 թվականից ղեկավարել է «Երևան» միության Պլովդիվի մասնաճյուղի 100-հոգանոց երգչախումբը։ Երաժշտի երկացանկում եղել են հայ, բուլղար և այլազգի դասական կոմպոզիտորների երկերից։ 
Սարգիս Բալթայան երգչախմբի հիման վրա ստեղծել է օպերային խումբ, որը 1933-1951-ին Պլովդիվում, Վառնայում և Սոֆիայում ներկայացրել է իր, նաև բուլղարացի և դասական երաժշտների կատակերգություններ։ 
1952 թվականին արժանացել է «Կիրիլ և Մեֆոդի» շքանշանի (Բուլղարիա)։
Սարգիս Բալթայանը մահացել է 1989 թվականին։


== Գրականություն ==
Բրուտյան Ց., Հայ երաժշտական մշակոյթի աշխարհասփիւռ ընձիւղները, Ե., 1996, էջ 261–262


== Ծանոթագրություններ ==


== Արտաքին հղումներ ==
Մ.թ.ա. 54


== Դեպքեր ==


== Ծնունդներ ==


== Մահեր ==
Ֆերենց Լիստի երաժշտական ակադեմիա

Ֆերենց Լիստի երաժշտական ակադեմիա (հունգ.՝ Liszt Ferenc Zeneművészeti Egyetem), Հունգարիայի առաջատար բարձրագույն երաժշտական հաստատությունը, որը գտնվում է Բուդապեշտում։
Հիմնադրվել է 1875 թվականին Ֆերենց Լիստի կողմից և ի սկզբանե տեղակայված էր վերջինիս տանը։ Մինչ 1919 թվականը կոչվում էր Երաժշտության հունգարական թագավորական ակադեմիա (գերմ.՝ Königlich-Ungarische Musikakademie), հետո ուղղակի Երաժշտական քոլեջ, իսկ 1925 թվականին ստացավ իր ներկայիս անվանումը։ Ակադեմիայի կազմի մեջ են մտնում նաև թանգարանը և Լիստի հետազոտական կենտրոնն ու Բարտոկի անվան երաժշտական ուսումնարանը։


== Ակադեմիայի ռեկտորներ ==


== Ակադեմիայի նշանավոր դասախոսներ ==


== Ակադեմիայի նշանավոր շրջանավարտներ ==


== Արտաքին հղումներ ==
Ակադեմիայի պաշտոնական կայք Archived 2006-10-26 at the Wayback Machine. (անգլ.)
(3950) Յոշիդա

(3950) Յոշիդա (անգլ.՝ Yoshida), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 8-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 2,993764 ա. մ., առավելագույնը մոտենում է 2,8354 ա. մ. հեռավորության վրա և հեռանում 3,1521 ա. մ.։ Արեգակի շուրջ մեկ ամբողջական պտույտ է կատարում 1892,02 երկրային օրվա ընթացքում, իր ուղեծրով շարժվելով միջինում 0,190273 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3950) Յոշիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քնի համաշխարհային օր

Քնի համաշխարհային օր (անգլ.՝ World Sleep Day), նշվում է 2008 թվականից սկսած, Քնի բժշկության համաշխարհային ասոցիացիայի (անգլ.՝ World Association of Sleep Medicine) Քնի համաշխարհային օրվա միջազգային կոմիտեի (անգլ.՝ World Sleep Day Committee) նախաձեռնությամբ։ Նպատակը առողջ և ճիշտ քնի քարոզումն է, հասարակության ուշադրության հրավիրումը քնի բժշկական, կրթական և սոցիալական հիմնահարցերի վրա, ինչպես նաև քնի խանգարումների կանխարգելումն ու կառավարումը։


== Քնի համաշխարհային օրվա կարգախոսներ ==
Քնի համաշխարհային օրը նշվում է յուրաքանչյուր տարի՝ գարնանային գիշերահավասարին նախորդող ուրբաթ օրը։


== Հայաստանյան ակտիվություն ==
Հայաստանում Քնի համաշխարհային օրվա պաշտոնական WASM պատվիրակ բժիշկ-նյարդաբան, սոմնոլոգ Սամսոն Խաչատրյանի ջանքերով 2012 թվականից օրը նշվում է նաև Հայաստանում՝ Քնի խանգարումների հայկական ասոցիացիայի կողմից։


== Ծանոթագրություններ ==
Քոահոմա շրջան (Միսսիսիպի)

Քոահոմա շրջան (անգլ.՝ Coahoma County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.435 կմ² է, բնակչությունը՝ 26.151 մարդ (2010 թ. տվյալներով)։ Շրջկենտրոնն է Քլարկսդեյլ բնակավայրը։ Կազմավորվել է 1836 թ.։


== Ծանոթագրություններ ==
Նորմալ թիվ

Նորմալ թիվը   ըստ n հիմքի (
  
    
      
        n
        ∈
        
          N
        
        ,
        n
        ⩾
        2
      
    
    {\displaystyle n\in \mathbb {N} ,n\geqslant 2}
  ) ցանկացած իրական թիվ է, որի գրառման մեջ n-ական հաշվարկման համակարգում կամայական խմբի  k հաջորդական թիվ հանդիպում է նույն ասիմպտոտ հաճախականությամբ, որը  հավասար է  n-k -ին յուրաքանչյուր k = 1, 2, …:
Թվերը, որոնք նորմալ են ցանկացած n հիմքով գրառման համար, կոչվում են նորմալ կամ բացարձակապես նորմալ։


== Հիմնական հատկությունները և օրինակներ ==
Ցանկացած ռացիոնալ թվի գրառումը ցանկացած հիմքով նորմալ չէ։ Սա հետևում է այն փաստից, որ ռացիոնալ թվի գրառման մեջ գոյություն ունի միջակայք։ Օրինակ` 1/3 = 0,33333…  չունի գրության մեջ տրված հաջորդականությունից առաջ թվեր և հետևաբար նորմալ չէ։ Այստեղից հետևում է,որ նորմալ թվեր կարող են հանդիսանալ միայն իռավիոնալ թվերը։
Քանի որ նորմալ թվերի գրության մեջ պարունակում է նախապես սահմանված  թվերի հաջորդականություն, այստեղից հետևում է, որ սկսած որոշակի թվերի դիրքից ցանկացած նորմալ թվերի գրառման մեջ կոդավորված են բոլոր ստեղծված և դեռ չստեղծված գրական գործերը, նկարները, կինոնկարները և այլն:Օրինակ` տասնական 
  
    
      
        π
      
    
    {\displaystyle \pi }
   թվերի գրառման մեջ 0123456789 հաջորդականությունը առաջին անգամ սկսվում է 17 387 594 880-րդ նշանից ստորակետից հետո:Մինչև հիմա անհայտ է (մինչև 2020 թվականը),հանդիսանում է արդյո՞ք 
  
    
      
        π
      
    
    {\displaystyle \pi }
   թիվը նորմալ.


== Պատմություն ==
Նորմալ թվի գաղափարը ներդրվել է Էմիլ Բորելի կողմից 1909 թվականին։ Օգտագործելով Բորել-Կանտելլի լեմմը, նա ապացուցեց, որ աննորմալ թվերի Լեբեգի չափումը հավասար է 0-ի. Այսպիսով, համարյա բոլոր իրական թվերը նորմալ են։ Մյուս կողմից, թվերը, որոնց տասնական գրությունում բացակայում է 0 թիվը, աննորմալ են։ Հետևաբար, աննորմալ թվերի շարքը անհաշվելի է։
Դ. Չամպերնոունը ապացուցեց, որ թիվը, որը հանդիսանում է կապակցվածություն տասնական համակարգում հաջորդական ամբողջ թվերի` 0,1234567891011121314151617…, նորմալ է 10 հիմքով։ Միևնույն ժամանակ, հայտնի չէ, թե արդյոք նորմալ է թիվը  այլ հիմքերով։  0,(1)(10)(11)(100)(101)(110)(111)(1000)(1001)…  երկուական համակարգում գրված թվերը նույնպես ապացուցված է, որ նորմալ է 2-ու հիմքով։
2002 թվականին Բեխերը և Ֆիգեյրան ապացուցեցին, որ գոյություն ունի հաշվելի լիարժեք նորմալ թվեր։


== Բաց առաջադրանքներ ==
Հանդիսանու՞մ են արդյոք π և e թվերը նորմալ։
Մի կողմից, հայտնի չէ ՝ ճշմարտացի է որ ցանկացած իռացիոնալ հանրահաշվական թիվ նորմալ է, մյուս կողմից, հայտնի չէ հանրահաշվական թվի և ոչ մի օրինակ, որի մասին ապացուցված է, որ այն նորմալ չէ։


== Տես նաև ==
Ֆեյնմանի կետը
Պի թիվ


== Հղումներ ==
Weisstein, Eric W., "Normal Number", MathWorld.
Weisstein, Eric W., "Champernowne Constant", MathWorld.


== Ծանոթագրություններ ==
Բոյուք բաղ

Բոյուք բաղ, գյուղ պատմական Փոքր Հայքում, իակ ապա գյուղ Արևմտյան Հայաստանում, Խարբերդի վիլայեթի Մալաթիայի գավառում։


== Բնակչություն ==
XX դարի սկզբին ուներ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էրդեստան

Էրդեստան (պարսկերեն՝ اردستان), քաղաք կենտրոնական Իրանում՝ Սպահան նահանգում։ Համանուն շահրեստանի վարչական կենտրոնը։  


== Աշխարհագրություն ==
Քաղաքը գտնվում է Սպահանի կենտրոնական մասում՝ Կերգես լեռնաշղթայի ստորոտներում։ Ծովի մակարդակից ունի 1238 մետր բացարձակ բարձրություն։
Էրդեստանը գտնվում է Սպահանից՝ նահանգի վարչական կենտրոնից, մոտ 85 կմ հյուսիս-արևելք և երկրի մայրաքաղաք Թեհրանից՝ 260 կմ դեպի հարավ-արևելք (SSE)։ 


== Բնակչություն ==
Բնակչությունը՝ 14 698 մարդ (2006)։ Ազգային կազմում գերակշռում են պարսիկները (Էրդեստանի իրանական բարբառներից մեկի կրողները)։


== Տրանսպորտ ==
Մոտակա քաղաքացիական օդանավակայանը Սպահանի միջազգային օդանավակայանն է։ 


== Տեսարժան վայրեր ==
Քաղաքի ամենահայտնի տեսարժան վայրը ուրբաթօրյա մզկիթն է, որը կառուցվել է 12-րդ դարի կեսերին՝ Սելջուկների դինաստիայի օրոք։


== Ծանոթագրություններ ==


== Արտաքին հղումներ ==
Էրդեստանի լուսանկարները․Էրդեստանի ուրբաթօրյա մզկիթը․ (1), (2), (3), (4), (5), (6), (7), (8),  (9), (10), (11)։
Բարոկկո համերգային ֆլեյտա

Բարոկկո համերգային ֆլեյտա, ֆլեյտայի մի տարատեսակ, որը կիրառվել է Գերմանիայում և Անգլիայում 17-րդ և 18-րդ դարերում։


== Օգտագործում ==

Այս ֆլեյտան համարվում է սովորական համերգային ֆլեյտայի նախնին։ Օգտագործվել է 17-18-րդ դարերում, այնուհետև ֆլեյտա պատրաստողները սկսեցին կատարելագործել այս ֆլեյտան։ Սկզբնական շրջանոմ այն ուներ միայն մեկ խողովակ, այնուհետև ավելացվեց երկրորդը։ Ավելի ուշ բարոկկո ֆլեյտային կցվեց նաև 3-րդ մասը։ Ի տարբերություն համերգային ֆլեյտայի, որը պատրաստվում է մետաղից, բարոկկո ֆլեյտան պատրաստվում է փայտից։ Բարոկկո համերգային ֆլեյտայի խողովակի վրայի անցքերը պարուրված չեն մետաղյա շրջանակներով։ Այն օգտագործման մեջ է եղել մինչև 1830 թվականը, քանի որ այս թվականին վերջնականապես ձևավորվեց բոեմյան ֆլեյտան և փոխարինեց ավելի առաջ օգտագործվող գործիքներին։ Այս գործիքի համար ստեղծագրոծություններ են գրել կոմպոզիտորներ Ժան Բատիստ Լյուլլին, Միշել դը լա Բառը, Ժոզեֆ Բուդին դը Բուամորտիեն, Միշել Բլավեն և այլք։ Այժմ այս ֆլեյտան օգտագործվում է տարբեր բարոկկո նվագախմբերում։ Ժամանակակից ֆլեյտահարներից շատերը տիրապետում են նաև այս գործիքին։
Ուեթլենդս

Ուեթլենդս (գերմ.՝ Feuchtgebiete անգլ.՝ Wetlands  բառացի՝ «թաց տարածքներ»), 2013 թվականի գերմանական ֆիլմ, որի ռեժիսորը Դավիդ Վնենդն է։ Այն հիմնված է 2008 թվականին տպագրված վեպի վրա, որը կրում է նույն անունը։ Ֆիլմի պրեմիերան կայացավ 2013 թվականի Լոկարնոի կինոփառատոնի Միջազգային ֆիլմերի մրցութային ցուցադրությունների ժամանակ՝ օգոստոսի 13-ին։
Հետագայում ֆիլմը ունեցավ ևս մեկ պրեմիերա World Cinema Dramatic Competition-ի ժամանակ՝ 2014 թվականի Սանդանս կինոփառատոնի շրջանակներում՝ հունվարի 18-ին։


== Ծանոթագրություններ ==
The Notorious B.I.G.

Քրիստոֆեր Ջորջ Լատոր Ուոլաս (անգլ.՝ Christopher George Latore Wallace, մայիսի 21, 1972(1972-05-21), Բրուքլին, Նյու Յորք, Նյու Յորք, ԱՄՆ - մարտի 9, 1997(1997-03-09), Լոս Անջելես, Կալիֆոռնիա, ԱՄՆ), առավել հայտնի the Notorious B.I.G. (Նոտորիուս Բի-Այ-Ջի), Biggie Smalls (Բիգգի Սմոլս), կամ պարզապես՝ Biggie (Բիգգի) բեմական կեղծանուններով, ամերիկացի ռեփեր, երգերի հեղինակ։ 
Ծնվել և մեծացել է Նյու Յորքի Բրուքլին թաղաամասում։ 1993 թվականին պայմանագիր է կնքել Շոն Քոմսի (Փաֆ Դեդդի) «Bad Boy Records» ձայնագրման լեյբլի հետ։ Սկզբնական ճանաչման է արժանացել մի շարք երաժիշտների ստեղծագործություններում ունեցած դուետների շնորհիվ։
1994 թվականին թողարկած «Ready to Die» դեբյուտային ալբոմն արժանանում է բարձր գնտահատանքի և կոմերցիոն հաջողության։ Ալբոմում տեղ գտած առավել հայտնի հիթային կատարումներից էին «Juicy» և «Big Poppa» ստեղծագործությունները։ Ալբոմի շնորհիվ Բիգգին դարձավ արևելյան ափի հիփ հոփի կենտրոնական գործիչներից մեկը, բարձրացրեց նյույորքյան հիփ հոփի նշմարվելիությունը մի ժամանակահատվածում, երբ առավել գերիշխող դիրքում էր արևմտյան ափը։ Հաջորդ տարի Ուոլասն իր հովանավորյալ «Junior M.A.F.I.A.» համույթին նույնպես տարավ կոմերցիոն հաջողության ուղղով։ 
1996 թվականին, թվով երկրորդ ալբոմը ձայնագրելու ընթացքում, Ուոլասն առավել խճճվեց Արևելք-Արևմուտք սրվող հակամարտության մեջ։ 1996 թվականի սեպտեմբերին, երբ Լաս Վեգասում սպանվեց Թուփաք Շակուրը, լուրեր էին շրջանառվում, որ ռեփերի մահվան հետ առնչություն ունեին Ուոլասը և «Bad Boy»-ի շրջանակը։ 1997 թվականի մարտի 9-ին, Լոս Անջելես այցելելիս, Ուոլասը սպանվեց մեքենայից արձակված կրակոցների հետևանքով։ Ուոլասի մարդասպանը մինչ օրս անհայտ է։
Սպանությունից երկու շաբաթ անց թողարկվեց «Life After Death» ալբոմը և գրավեց առաջին հորիզոնականը «Billboard 200»-ում, ինչպես նաև Միացյալ նահանգներում ստացավ ադամանդե հավաստագրում։ Հետագայում թողարկվել են ևս երկու հետմահու ալբոմներ։ 
Ուոլասի ալբոմներն ԱՄՆ-ում ընդհանուր առմամբ գրանցել են 28 միլիոն օրինակի վաճառք։ «Rolling Stone» հանդեսը Ուոլասին անվանել է «երբևէ ապրած մեծագույն ռեփեր»  (greatest rapper that ever lived)։
2020 թվականին դարձել է Ռոքնռոլի փառքի սրահի անդամ։


== Ծանոթագրություններ ==


== Արտաքին հղումներ ==
Էջը IMDb.com կայքում(անգլ.)
Էջը famousbirthdays.com կայքում(անգլ.)
Նախատիպ (նախագծման ձևանմուշ)

Նախատիպը նախագծման ստեղծող ձևանմուշ է, որը նոր օբյեկտներ է ստեղծում նախօրոք սահմված նախատիպը պատճենելով։


== Ընդհանուր հասկացողություններ ==
Client - հայցող
Instance - նմուշ
Implementation - իրականացում
Product - արգասիք


== Նկարագրություն ==
Նախատիպ ձևանմուշն օգտագործվում է հետևյալ նպատակների համար.

խուսափում է ենթադասերի ստեղծող օբյեկտների ժառանգումից հայցողի ծրագրային ապահովման մեջ, ինչպես այդ անում է Աբստրակտ ֆաբրիկա ձևանմուշը։
խուսափում է ստանդարտ ճանապարհով օբյեկտի ստեղծման վրա լրացուցիչ ջանքերից (ի նկատի ունի կոսնտրուկտորի օգտագործումը, քանի որ այս դեպքում նույնպես կկանչվեն կոնստրուկտորներ ողջ հիերարխիայի համար), երբ նրա ծախսած ժամանակը անթույլատրելի թանկ է ծրագրային ապահովվության համար։Նախագծման այս ձևանմուշը խորհուրդ է տրվում օգտագործել, երբ համակարգը չպետք է կախված լինի նրանից, թե ինչպես են նրանում ստեղծվում, կոմպանավորվում և ներկայացվում արգասիքները.

ինտանսավորված դասերը բնորոշվում են իրականցման ժամանակ (օրինակ դինամիկ բեռնման օգնությամբ).
զուգահեռ հիերարխիա ունեցող արգասիքներում դասերի հիերարխիայի կառուցումից կամ ֆաբրիկաներից խուսափելու համար,
դասերի նմուշները կարող են գտնվել տարբեր վիճակներում։ Կարող է ավելի նպատակահարմար լինի ունենալ համապատասխան թվով նախատիպեր և կլոնավորել դրանք, քան թե դասից ամեն անգամ անհրաժեշտ վիճակով նմուշ ստեղծել։


== Կառուցվածք ==


== Պսեվդոկոդ ==
class WordOccurrences is
 field occurrences is
  The list of the index of each occurrence of the word in the text.

 constructor WordOccurrences(text, word) is
   input։ the text in which the occurrences have to be found
   input։ the word that should appear in the text
  Empty the occurrences list
  for each textIndex in text
   isMatching ։= true
   for each wordIndex in word
    if the current word character does not match the current text character then
     isMatching ։= false
   if isMatching is true then
    Add the current textIndex into the occurrences list

 method getOneOccurrenceIndex(n) is
   input։ a number to point on the nth occurrence.
   output։ the index of the nth occurrence.
  Return the nth item of the occurrences field if any.

 method clone() is
   output։ a WordOccurrences object containing the same data.
  Call clone() on the super class.
  On the returned object, set the occurrences field with the value of the local occurrences field.
  Return the cloned object.

text ։= "The prototype pattern is a creational design pattern in software development first described in design patterns, the book."
word ։= "pattern"d
searchEngine := new WordOccurrences(text, word)
anotherSearchEngine := searchEngine.clone()

(այս ալգորիթմը օպտիմիզացիայի ենթարկված չէ)


== Օրինակներ ==


=== C++ ===


=== Java ===


=== C# ===


=== PHP ===


=== Ruby ===


=== VB.NET ===


=== Delphi ===


=== CoffeeScript ===


== Ծանոթագրություններ ==
Փոփոխությունների բանաձև

Փոփոխությունների բանաձև, էմպիրիկ բանաձև, որը բնութագրում է այն մոդելը, որը գնահատում է ուժերը, ազդում է կազմակերպական փոփոխությունների ծրագրի հաջողությունների կամ անհաջողությունների վրա։ Մշակվել է Ռիչարդ Բեքհարդի և Դևիդ Գլեյթչերի կողմից և երբեմն կոչվում է Գլեյթչերի բանաձև։


== D x V x F > R ==
Անցկացվող փոփոխությունների հաջող ավարտի համար պետք է առկա լինեն երեք գործոններ, ինչպիսիք են.

D՝ առկա իրավիճակից անբավարարվածություն (անգլ.՝ Dissatisfaction),
V՝ ապագայի տեսլական (անգլ.՝ Vision),
F՝ առաջին որոշակի քայլերը, որոնք կձեռնարկվեն տեսլականը իրագործելու համար (անգլ.՝ First steps):Եթե այս երեք գործոնների իրագործումը ավելին է, քան. 

R՝ փոփոխություններին դիմադրությունը (անգլ.՝ Resistance),ապա փոփոխությունները հնարավոր են։ Քանի որ D, V և F բազմապատկվում են միմյանց, ապա եթե բացակայում է գործոններից մեկը կամ նրա նշանակությունը չնչին է, ապա ռիսկ կա, որ առաջացող դիմադրությունը չի հաղթահարվի։
Երեք տարրերից յուրաքանչյուրի պակասը կարող է բնութագրվել հետևյալ կերպ.

D-ի պակաս. «Մենք գոհ ենք նրանով, թե ինչպես են ներկայումս ընթանում գործերը»։
V-ի պակաս. «Չնայած մեզ այնքան էլ չի բավարարում, թե ինչպես են այսօր ընթանում գործերը, մենք պատկերացում չունենք՝ ինչպես դրանք բարելավել»։
F-ի պակաս. «Մենք գիտենք՝ ինչ ենք մենք ուզում, սակայն չգիտենք՝ ինչպես սկսել գործել»;Այն բանի համար, որպեսզի փոփոխությունները հաջողությամբ անցկացվեն, անհրաժեշտ է օգտագործել ազդեցությունը և ռազմավարական մտածելակերպը որպեսզի ստեղծվի տեսլական և նպատակին հասնելու առաջին քայլերը։ Ի լրումն՝ կազմակերպությունը պետք է ճանաչի և ընդունի ընթացիկ իրավիճակից անբավարարվածությունը՝ արդյունաբերական թրենդների, առաջնորդների գաղափարների, լավագույն պրակտիկայի և մրցակիցների վերլուծության միջոցով, որպեսզի ճանաչի փոփոխությունների անհրաժեշտությունը։


== Պատմություն ==
Բնօրինակ բանաձևը, որը ստեղծվել էր Գլեյթչերի կողմից և հրապարակվել Բեքհարդի և Հարիսի կողմից, ուներ հետևյալ տեսքը.
C = (ABD) > X
որտեղ  C-ն փոփոխություններն է, А-ն՝ գործերի ընթացիկ վիճակից դժգոհությունը, B-ն՝ ապագա վիճակի մասին հասկանալը, D-ն՝ ցանկալի վիճակին հասնելու գործնական քայլերը, իսկ X-ը՝ անցկացվող փոփոխությունների արժեքը։
Քեթլին Դանեմիլլերի ջանքերի շնորհիվ՝ բանաձևը պարզեցվել է և որոշակի փոփոխություններ են տեղի ունեցել ընդհանուր տեսքում այն բանի համար, որպեսզի այն հասանելի դարձնեն խորհրդատուների և մենեջերների համար։


== Տես նաև ==
Փոփոխությունների կառավարում (բանաձև)


== Գրականություն ==
Beckhard, R 1969 Organization Development: Strategies and Models, Addison-Wesley, Reading, MA.
Dannemiller, K. D., and Jacobs, R. W. (1992). Changing the way organizations change: A revolution of common sense. The Journal Of Applied Behavioral Science, 28(4), 480—498.
Jacobs, R. W. (1994). Real-time strategic change: How to involve an entire organization in fast and far-reaching change. San Francisco: Berrett-Koehler.
Wheatley, M. J., Tannebaum, R., Yardley, P. Y., and Quade, K. (2003). Organization development at work: conversations on the values, applications, and future of OD. San Francisco: John Wiley & Sons.
http://www.neefjes.eu/Neefjes%20ME3_2008_BW_-2.pdf(չաշխատող հղում) (նիդեր.)
Ստեպան Զլոբին

Ստեպան Պավլովիչ Զլոբին (նոյեմբերի 11 (24), 1903, Մոսկվա, Ռուսական կայսրություն - սեպտեմբերի 15, 1965(1965-09-15), Մոսկվա, ՌԽՖՍՀ, ԽՍՀՄ), ռուս խորհրդային գրող։ Հայտնի են «Սալավաթ Յուլաև» (1929), «Բույան կղզին» (1948) և «Ստեպան Ռազին» (1951, պետական մրցանակ 1952) պատմավեպերը։ Զլոբինը մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ Խորհրդային ռազմագերիների մասին է պատմում նրա «Անհայտ կորածները» երկհատոր վեպը (1962)։ Հայերեն լույս է տեսել «Ստեպան Ռազին» (հատոր 1-2, 1956, 1958) վեպը։


== Ծանոթագրություններ ==
Ժողովածու (1459)

Ժողովածու  (1459), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1459 թվի տակ։ Ձեռագիրը գրվել է 1691 թվականից առաջ Ներսես սարկավագ գրիչի կողմից։ Ստացողը եղել է Եփրեմ պատրիարքը։ Գրված է թղթի վրա, որը ունի 19․6×15 չափս։ Ձեռագիրը կազմված է 216 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 190ա, ստացողի՝ 167ա (1691 թ․):


== Բովանդակություն ==
Մովս․ Խորենացւոյ պատմութիւն հայոց։
Աշխարհացոյցք (Մովս․ Խորենացի, Վարդ․ Արևելացի, Պտղոմէոս)։
Մղոնչափք։
Անուանք քաղաքաց։
Ոտանաւոր։


== Ծանոթագրություններ ==
Բերեզնոե (գյուղ, Շեպետովի շրջան)

Անվան այլ կիրառումների համար տե՛ս՝ ԲերեզնոեԲերեզնոե (ուկրաիներեն՝ Березне), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Բերեզնոե գյուղում բնակվում էր 166 մարդ։ Բնակավայրը զբաղեցնում է 76 կմ² տարածք։ Բնակչության խտությունը կազմում էր 2184,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիծեռնավանք (գյուղ, Քաշաթաղի շրջան)

Անվան այլ կիրառումների համար տե՛ս՝ Ծիծեռնավանք (այլ կիրառումներ)
Ծիծեռնավանք, գյուղ Արցախի Հանրապետության Քաշաթաղի շրջանում։
Մելիքաշեն, Տանձուտ և Արահոծ գյուղերի հետ միասին մտնում է Ծիծեռնավանք համայնքի մեջ։


== Աշխարհագրություն ==
Բերձոր շրջկետնտրոնից գտնվում է 26 կմ հեռավորության վրա, իսկ մայրաքաղաք Ստեփանակերտից՝ 76 կմ հեռավորության վրա։ Համայնքը լեռնային է, ունի 7119,0 հա տարածք, որից 2323,4 հա գյուղատնտեսական նշանակություն, 4482,9 հա անտառային հողեր։ Ծիծեռնավանք համայնքի սահմանային գոտով հոսում է Աղավնո գետի վտակը։
Համայնքի տարածքում առկա են խմելու ջրի բազմաթիվ բնական աղբյուր-առվակներ։


== Պատմություն ==
Ազատագրվել է 1992 թվականի մայիսի 18-ին, բնակեցվել է 1994 թվականին՝ Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Ծիծեռնավանք համայնքի բնակչության թվաքանակը կազմում է 113 մարդ, կա 36 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Համայնքի պատմամշակութային հուշարձաններն են՝ Ծիծեռնավանք (5-7-րդ դարեր), 4 խաչքարեր (14-15-րդ դարեր), խաչքար (9-րդ դար), խաչքար (8-19-րդ դարեր), խաչքար (8-րդ դար), 2 խաչքարեր (9-11-րդ դարեր), խաչքար (1605 թ.), խաչքար (4-10-րդ դարեր), խաչքար (17-րդ դար), տապանաքար (1969 թ.), տապանաքար (1921 թ.)։ Մելիքաշեն գյուղում՝ Մելիք Հայկազի ապարանքը (15-րդ դարի վերջ), 2 խոյատապաններ (17-18-րդ դարեր), խաչքար (17-րդ դար), Տանձուտ գյուղում՝ ժայռափոր եկեղեցի (միջնադար), ջրաղաց (միջնադար)։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում էին 32 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Վլադիմիր Վիզե

Վլադիմիր Յուլևիչ Վիզե (ռուս.՝ Владимир Юльевич Визе, փետրվարի 21 (մարտի 5), 1886, Պուշկին, Սանկտ Պետերբուրգի նահանգ, Ռուսական կայսրություն - փետրվարի 19, 1954(1954-02-19), Լենինգրադ, ՌԽՖՍՀ, ԽՍՀՄ), խորհրդային բևեռախույզ, Արկտիկայի հետազոտող, ԽՍՀՄ ԳԱ թղթակից անդամ (1933)։ 
Աշխատել է Արկտիկական ինստիտուտում (1928 թվականից), եղել Լենինգրադի համալսարանի պրոֆեսոր (1945 թվականից)։ Մասնակցել է Գեորգի Սեդովի բևեռային (1912-1914) և այլ արշավախմբերի։ Ղեկավարել է «Գեորգի Սեդով» (1930), «Սիբիրյակով» (1932) և «Լիտկե» (1934) նավերի արկտիկական արշավախմբերը։
Հիմնական ուսումնասիրությունները վերաբերում են մթնոլորտային պրոցեսների և հիդրոլոգիական պայմանների ազդեցությանը արկտիկական ծովերի սառցայնության վրա, արկտիկական ծովերի սառույցների ձևավորման և շարժման օրինաչափություններին։ Ուսումնասիրել է կլիմայի ձևավորման պրոցեսները Կենտրոնական Արկտիկայում և սառցայնության ազդեցությունը մթնոլորտի շրջանառության վրա։ Մշակել է սառցային կանխորոշումների մեթոդները։ Ուսումնասիրելով արկտիկական ծովերի սառույցների շարժման ուղղությունները և օրինաչափությունները՝ 1924 թվականին կանխագուշակել է կղզու գոյություն Կարայի ծովի հյուսիսային մասում, որը 1930 թ. հայտնաբերեց «Գեորգի Սեդով»-ի արշավախումբը և անվանեց նրա անունով։ 
Վիզեի անվամբ են կոչվել նաև սառցադաշտ, հրվանդան և ծովախորշ Նոր երկիր կղզում։ 
1946 թվականին արժանացել է ԽՍՀՄ պետական մրցանակի։ Պարգևատրվել է Լենինի երկու և Աշխատանքային կարմիր դրոշի շքանշաններով։


== Ծանոթագրություններ ==
Հույները Հունգարիայում

Հույները Հունգարիայում (հուն․՝ Έλληνες, Ellines, հունգ.՝ Görögök), համարվում են Հունգարիայում պաշտոնապես ճանաչված տասներեք ազգային փոքրամասնություններից մեկը, Ազգային և էթնիկ փոքրամասնությունների մասին օրենքը հունգարական պառլամենտում ընդունվել է 1993 թվականի հուլիսի 7-ին։ Հունգարական օրենքը ճանաչում է «փոքրամասնությունների ներկայացուցիչների իրավունքները, հաստատում է էթնիկ փոքրամասնությունների կոլեկտիվ իրավունքների հայեցակարգը և հայտարարում է փոքրամասնությունների կոլեկտիվ անօտարելի իրավունքը՝ պահպանելու իրենց էթնիկ ինքնորոշումը»։ Օրենքը նաև թույլատրում է էթնիկական կամ ազգային բնույթի միավորումները, քաղաքական կուսակցությունները և շարժումները, մայրենի լեզվի կիրառումը։ Որպեսզի համարվի ճանաչված, էթնիկ խումբը պետք է ամենաքիչը 100 տարի ապրած լինի երկրում և նրա անդամները պետք է Հունգարիայի քաղաքացիներ լինեն։
Հույների առաջին բնակեցումը նախկին Հունգարիայում (որպես Ավստրո-Հունգարիայի մաս) թվագրվում է դեռևս 15-16-րդ դարերի, բայց այն կրում էր եզակի բնույթ և հիմնականում բարձր կրթություն ունեցող անձինք էին։ Զանգվածային գաղթ տեղի չունեցավ մինչև 17-րդ դարը, ամենախոշոր ալիքները տեղի են ունենում 1718 և 1760—1770 թվականներին, դրանք կապված էին այդ շրջանի տնտեսական հանգամանքների հետ։ Մոտավոր հաշվարկով 18-րդ դարի երկրորդ կեսին Հունգարիա է տեղափոխվել մոտ 10 հազար հույն։
Ժամանակակից հույն համայնքը բաղկացած է հիմնականում Հունաստանում քաղաքացիական պատերազմի փախստականներից և 2001 թվականի տվյալներով կազմում է 2509 մարդ։
Բելոյաննիս գյուղի (որը հիմնել են հույն փախստականները 1950 թվականին) 1200 բնակիչներից մոտ 300-ը հույներ են։
Հունգարական պատմության որոշ ակնառու դեմքեր, ինչպես Պալ Տալեկին, ունեցել են հունական ծագում։


== Տես նաև ==
Հույներ
Հունական սփյուռք
Հունգարիայի բնակչություն
Հույները Հայաստանում և Արցախում


== Ծանոթագրություններ ==


== Արտաքին հղումներ ==
Self-government of the Greeks of Hungary
The Ecumenical Patriarchate of Constantinople — Exarchate of Hungary
Բուլանովո (գյուղ, Պոլտավայի շրջան)

Բուլանովո (ուկրաիներեն՝ Буланове), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Բուլանովո գյուղում բնակվում էր 128 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոցիալական զարգացում

Սոցիալական զարգացում, հասարակական հարաբերությունների, պրոցեսների և անձնավորության կատարելագործման բնութագիրը։ Սոցիալական զարգացումը հենվում է գիտատեխնիկական․, տնտեսական և արտադրական․ առաջադիմության վրա, սակայն չի հանգում դրանց։ Սոցիալական զարգացման ուղղակի բխեցումը գիտության, տեխնիկայի, արտադրության զարգացման աստիճանից հատկապես բուրժուական ֆուտուրոլոգիային բնորոշ տեխնիցիստական մոլորություն է։ Սոցիալական զարգացման ցուցանիշների համապարփակ համակարգ դեռ չի մշակված։ Սոցիալական զարգացման ցուցանիշները (օրինակէ աշխատանքից բավարարվածությունը), պետք է ընդգրկեն ոչ միայն անձնավորության սոցիալ վիճակի օբյեկտիվ բնութագրերը, այլև հենց վերջիններիս։
Մարքսհայմ

Մարքսհայմ (գերմ.՝ Marxheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2585 մարդ է (2010 թվականի դեկտեմբերի 31–ի տվյալներով)։ Զբաղեցնում է 46.46 կմ² տարածք։ Պաշտոնական կոդ՝ 09 7 79 178։


== Պատկերասրահ ==


== Ծանոթագրություններ ==


== Արտաքին հղումներ ==
պաշտոնական կայք
Աբդալ (Եվդոկիայի գավառ)

Անվան այլ կիրառումների համար տե՛ս՝ Աբդալ (այլ կիրառումներ)Աբդալ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տոպ-Բագ

Տոպ-Բագ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 43 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Գելոն

Գելոն ( ուզբ.՝ Gelon / Гелон) - քաղաքատիպ ավան է Ուզբեկստանի Հանրապետության Կաշկադարյա շրջանի Շախրիսաբզ շրջանում։ Քիշլակը հիմնադրվել է 1305 թվականին։ Գյուղի բնակիչները դեռ պահպանում են հին սովորույթներն ու ապրելակերպը։ Մինչև 2018 թվականի կեսը օտարերկրյա զբոսաշրջիկները չէին կարող այցելել այս գյուղը ՝ սահմանային հատուկ ռեժիմի պատճառով։ 


== Աշխարհագրություն ==
Գելոնը գտնվում է Ուզբեկստանի հարավային մասում ՝ Կաշկադարիայի ավազանում, Պամիր-Ալայ լեռների արևմտյան լանջին։ Տարածքը գտնվում է Ուզբեկստանի և Տաջիկստանի սահմանին ՝ Շախրիսաբզից 80 կիլոմետր հեռավորության վրա։ Քիշլակը բոլոր կողմերից շրջապատված է բարձր լեռներով ՝ արևելքում հասնելով ավելի քան 4000 մետր բարձրության։ Սա Ուզբեկստանի ամենաբարձր լեռնային գյուղերից մեկն է։ Հեշտ չէ այստեղ հասնել դժվարին, բայց գեղատեսիլ լեռնային կեղտոտ ճանապարհով ՝ բազմաթիվ օձերով։  


== Կլիմա ==
Կլիման մայրցամաքային է, չոր, որոշ տեղերում ՝ մերձարևադարձային։


== Բնակչություն ==
Գյուղի բնակչությունը կազմում է 5834 մարդ (2019)։
Էթնիկ կազմը ՝ տաջիկներ ՝ 5 831 մարդ, ուզբեկներ ՝ 3 մարդ։ ( 2019 թվականի դեկտեմբերի 12 -ի դրությամբ )։ 


== տեսարժան վայրեր ==
Գյուղի մոտակայքում կա մի սար, որը կրում է « Հազրաթի սուլթան » անունը, ինչպես նաև «Hisorak Suv Ombori», որը զբոսաշրջիկների շրջանում հայտնի վայր է։


== Նշումներ (խմբագրել) ==
Վիսոկուշա (այլ կիրառումներ)

Վիսոկուշա, կարող է վերաբերել՝

Վիսոկուշա - գետ Ռուսաստանում, Կամենկայի վտակը
Վիսոկուշա - գյուղ Ռուսաստանի Արխանգելսկի մարզի Վինոգրադովսկի շրջանի կազմում
Բելոուսովկա (գյուղ, Սումիի շրջան)

Անվան այլ կիրառումների համար տե՛ս՝ ԲելոուսովկաԲելոուսովկա (ուկրաիներեն՝ Білоусівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բելոուսովկա գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերակառուցողը (պատմվածք)

«Վերակառուցողը (Պ. Ստեցյուկի հետազոտությունների մասին)» (ռուս.՝ «Реконструктор (Об исследованиях П. Стецюка)»), ռուս ժամանակակից գրող Վիկտոր Պելևինի պատմվածքը, որը գրվել է 1990 թվականին։ Այս պատմվածքի համար հեղինակն արժանացել է «Մեծ օղակ-90» գրական մրցանակի։


== Բովանդակություն ==
«Վերակառուցողը» պատմվածքը գրված է որպես Պ. Ստեցյուկի «Հրեղեն տարիների հիշողություն» հորինված գեղարվեստական գրքի գրախոսություն։ Այդ գիրքը գաղտնազերծված ռազմական արխիվների հիման վրա պատմում է Ստալինի իրական անձի մասին (աշխատության մեջ՝ Իոսիֆ Անդրեևիչ Ստալին)։ «Գրախոսությունը» պարունակում է մեծ հեգնանք և հոռետեսություն՝ կապված Պ. Ստեցյուկի աշխատության հետ։ Հեղինակը նշում է, որ այս գիրքը քիչ հետաքրքրական է և ձանձրույթ է առաջացնում, խորհուրդ է տալիս այն չկարդալ և միևնույն ժամանակ ասում է, որ գիրքը կարդալ, այնուամենայնիվ, արժե։
Պատմվածքը գրված է կեղծ գիտական ոճով՝ Վլադիմիր Նաբոկովի բազմաթիվ հնարքների կիրառմամբ։ Պ. Ստեցյուկի գրքի մեջբերումներում «գրախոսողը» տեղադրում է սեփական ծաղրական մեկնաբանությունները։ «Վերակառուցողը» պատմվածքում շարադրվող պատմությունը ակնհայտորեն անհավանական է, բայց մանրամասների մեծ քանակը (ամսաթվերը, ազգանունները, հասցեները, արխիվային փաստաթղթերի հղումները) ստեղծում է իսկության պատրանք։ Պելևինը խաղում է իր ընթերցողի հետ, որը ցանկանում է իմանալ ֆանտաստիկ գաղտնիք։ Իսկ «Վերակառուցողը» պատմվածքը փաստերի կեղծման եղանակների ցուցադրում է։
«Հրեղեն տարիների հիշողություն» գրքում Պ. Ստեցյուկը պատմում է Մինսկի ռադիոգործարանում պատրաստված առեղծվածային պողպատե խողովակի մասին, որի հետևից ձգվում են մի շարք գրոտեսկային մահեր։ Այնուհետև գալիս է այն բացահայտումը, որ մեկ Ստալինի փոխարեն եղել է նրա յոթ նմանակ, որոնք ապրել են մեկուսացված ստորգետնյա ապաստարանում և այնտեղից ղեկավարել են։ Իշխանությունը ստորգետնյա ապաստարանում ապահովում էր Մինսկի ռադիոգործարանի արտադրած թունավոր ասեղներով խողովակի միջոցով։ Բերվում են այդ ստալինների կենսագրությունների մանրամասները և նրանց հարբած դեբոշների ազդեցությունը երկրում տեղի ունեցող իրադարձությունների վրա։ Երկրի ընդհատակյա ղեկավարներից վերջինը Նիկիտա Խրուշչովն էր։ Սակայն նրա վերգետնյա նմանակը խաբում է իրական Խրուշչովին և ստորգետնյա ապաստարանը այնտեղ գտնվողների հետ ծածկում բետոնով։
Պատմվածքի վերջում «Հրեղեն տարիների հիշողությունը» ստեղծագործությունը հորինված լինելու մասին ակնարկ կա, ինչպես նաև տրվում է այս ամբողջ պատմության մետաֆիզիկական մեկնաբանությունը։


== Հրապարակումներ ==
«Վերակառուցողը» պատմվածքն առաջին անգամ լույս է տեսել 1990 թվականին «Գիտություն և կրոն» ամսագրի չորրորդ համարում, ինչպես նաև ընդգրկվել է Պելևինի հեղինակային առաջին՝ «Կապույտ լապտեր» ժողովածուում (1991)։


== Ծանոթագրություններ ==


== Արտաքին հղումներ ==
Պատմվածքի տեքստը Վիկտոր Պելևինի ստեղծագործությունների կայքում
Վոլպեդո

Վոլպեդո (իտալերեն՝ Volpedo), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 1170 մարդ (2020 թվականի տվյալներով)։ Բնակչության խտությունը՝ 111.64մարդ/կմ²։ Տարածքը կազմում է 10.48 կմ²։ Փոստային ինդեքս՝ 15059։ Հեռախոսային կոդ՝ 0131։
Վոլպեդոն հայտնի է նրանով, որ նկարիչ Ջուզեպպե Պելլիցցան ծնվել է այնտեղ եւ նույնպես մրգերի աճեցման համար, մասնավորապես դեղձի։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։0131 80141


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Փոքրիկ Ջոն

Փոքրիկ Ջոն (անգլ.՝ Little John), Ռոբին Հուդի մտերիմ ընկերն ու զինակիցը նրա մասին պատմություններում։ Հիշատակվում է Ռոբին Հուդի հետ միասին արդեն ամենավաղ աղբյուրներում, ինչպիսին է Էնդրյու Ուինթոնի «Orygynale Cronykil of Scotland» ժամանակագրությունը։  Նրանց հանդիպման մասին պատմում է 17-րդ դարից հայտնի բալլադը՝ «Ռոբին Հուդը և Փոքրիկ Ջոնը» (անգլ.՝ Robin Hood and Little John, Child 125) վերնագրով։ Ռոբինը գետի նեղ կամրջի վրա բախվում է բարձրահասակ անծանոթի հետ, և ձեռնափայտերով մարտում վերջինս նրան գցում է ջուրը։ Երիտասարդի խիզախությունը դուր է գալիս նետաձիգին, և նա ընդունվում է անտառային եղբայրություն։ Ջոնի մասին ոչ մի բանահյուսական հիշատակում չկա որպես առանձին հերոս։
Տարբեր աղբյուրներում փոքրիկ Ջոնի անվան ծագման մասին ասվում է, որ այն կամ ծաղրաբար հակադրվում է իր բարձր հասակին (յոթ ոտնաչափ, այսինքն՝ 213 սանտիմետր), կամ ծննդյան ժամանակ նա կոչվել է Ջոն Լիթլ (փոքրիկ Ջոնի մասին բալլադում, երբ նա ընդունվում է անտառային եղբայրություն, Ուիլ Սքարլեթն անցկացնում է մկրտության հանպատրաստից ծես՝ փոխելով նրա անվան բաղադրիչ մասերի տեղերը)։ «Փոքր ժեստ Ռոբին Հուդի մասին» (անգլ.՝ A Gest of Robyn Hode, Child 117) բալլադում առաջին իսկ հիշատակության ժամանակ Ջոնը կոչվում է յոմեն։  Այստեղ նրա բարձր հասակի վերաբերյալ քիչ վկայություններ կան, և այս պատմությունում նա հաճախ հանդես է գալիս որպես տրիխստեր։ Ընդհանուր առմամբ, վաղ բալլադներում նա պատկերված է ավելի խելացի և խորամանկ, երբեմն գործում է իր նախաձեռնությամբ կամ Ռոբին Հուդին հակառակ։ Սակայն պատմության ժամանակակից տարբերակները, սկսած Վալտեր Սքոթի «Այվենհոյից», ավելի հակված են փոքրիկ Ջոնին պատկերել Ռոբինի հավատարիմ, բայց ոչ այնքան խելամիտ օգնականի դերում։


== Պատմական նախատիպեր ==

Ինչպես նաև Ռոբին Հուդին, այնպես էլ փոքրիկ Ջոնին փորձել են նույնացնել իրական պատմական նախատիպի հետ։ Այսպես, թեկնածուներից մեկը համարվում է 18-րդ դարի առաջին կեսին Ուեյքֆիլդ քաղաքի մերձակայքում գործող Ջոն Լը Լիթլ (անգլ.՝ John Le Little) անունով ավազակը։ Փոքրիկ Ջոնի գերեզմանը համարվող շիրիմներից ամենահայտնին գտնվում է Դերբիշիրի Հաթերսեյջ գյուղում՝ Սուրբ Միքայելի եկեղեցու գերեզմանատանը։


== Ծանոթագրություններ ==
Վերին Լոբազ

Վերին Լոբազ (ռուս.՝ Верхний Лобаз), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Վիզինգա գետի աջ ափին՝ 68 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019706
Կոդը ըստ հիդրոլոգիական հետազոտության (ՌԴ) — 103001970
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կարեն Ջհանգիրով

Կարեն Ջհանգիրով (ռուս.՝ Карен Эдуардович Джангиров, 1956, Բաքու, Ադրբեջանական ԽՍՀ, ԽՍՀՄ - սեպտեմբերի 27, 2022(2022-09-27)), հայազգի ռուսական բանաստեղծ։
Ավարտել է Մոսկվայի պետական համալսարանը տնտեսագետ-մաթեմատիկոսի մասնագիտությամբ։ 1978 թվականից զբաղվում է ռուսական վերլիբռի մշակմամբ և համակարգմամբ։ Հրապարակվել է կենտրոնական պարբերականներում և ռուսական անթոլոգիաներում։ Կազմել և հրատարակել է վերլիբռի 17 ժողովածու։ Թարգմանվել է տարբեր լեզուներով։ Հիմնադիրն է վերլիբռիստների «Սպիտակ քառակուսի» (1988) խմբի։ Նույն անունով հրատարակել է վերլիբռի առաջին ժողովածուն ԽՍՀՄ-ում։ Հիմնադրել և ղեկավարել է «Ռուսական վերլիբռի ասոցիացիան» (1991)։ Արվեստի նոր տեսակի՝ ТРЕУМ-ի հեղինակն է. այն միախմբում է տեքստը, պատկերը, ձայնը։ «Մենք» խմբի հիմնադիրն ու առաջատարն է, որը զբաղվում է գրականության, արվեստի, հոգեվերլուծության և այլնի կատարելագործմամբ։
1991 թվականին տարագրվել է Լեհաստան, Նորվեգիա, Բելգիա, Ավստրիա։ 1995 թվականից ապրում է Կանադայում։


== Կարեն Ջհանգիրովը հայերեն ==
«Ծանր է...»; «Խելառվել...»; «Թե մի կողմ նետես...»; «Պատկերելով գրավիչ առարկաներ»; «Հայաստան...»; «Թեթև ու հանգիստ...»; «Նրանք, որ մնացին...»; «Աշխարհում ապրում է...»; «Սոսկ հիմա...»; «Որքան շատ է իմ կոշիկների մեջ...»; «Հարյուրամյակների...»; «Շատ բան կարելի է...»; «Տարիների հետ...»; «Սրտից...»; «Տարօրինակ է...»; «Որքան երկար են աճում խոտերը...»; «Այսպես էլ ապրում ենք...»; «Սահմաններ գծելով...»; «Այնտեղ է սիրտը...»; «Գիտակցությունը...»; «Հոգիդ ծով է անտակ...»; «Կռած յուրաքանչյուր...»; «Տարեցտարի...»; «Կարևոր չէ՝ որքան է...»; «Նրանք, որ փնտրել են...»; «Սովորիր բարձրացնել...»; «Քանի դեռ պատկերում ես...»; «Դուրս գալով անցյալից...»; «Սիրտդ ազատիր ամենայնից...»; «Վերցրու այդ կեղտը...»; «Ընկնելով անդունդը...»; «Թռչուններդ ամփոփիր...»; «Փնտրիր գեղեցկությունն այն...»; «Մի հետևիր նրան»;	«Ամենը, ինչ փափագում ես...»; «Մահից խույս տալով...»; «Ծանր է քո բեռը...»; «Տիեզերքի մարմինը...»; «Անցյալում կամաց...»; «Մարդը միայնակ է...»;	«Սահմանը կենցաղի...»;	«Ամեն առավոտ...»;	«Խնձորից խնձոր...»; «Լեռը փնտրում է...»; «Ամենը...»; «Որքան հեշտությամբ են...»; «Պոեզիան»;	«Աշխարհը՝ դա փիղ է...»; «Երջանկության բանաձևը»; «Օդը ղողանջում է...»; «Ափ գտած կաթիլը...»; «Մարդը տիեզերքում՝ հանց գնդակը սրտում...»; «Աշխարհի պոչին ագռավները ճռվողում են...»; «Մերկացած վարդը՝ իսկը միանձնուհի...»; «Աղջնակների ներսում այծյամները վազվզում են...»; «Թիթեռի փլվածքում...»; «Ձեռնափի մեջ ընկնելով՝ լեռը...»; «Երեխաները գնդակ են թռցնում, չիմանալով...»	«Ներկայի ամենաստույգ սահմանը...»; «Երկաթը, որով խաչել են Քրիստոսին...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 287-307։ Թարգմ.՝ Հրանտ Ալեքսանյան։


== Ծանոթագրություններ ==
Կոքույո Տրևիզագո

Կոքույո Տրևիզագո  (իտալերեն՝ Cocquio-Trevisago), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 4598 մարդ (2004 թվականի տվյալներով)։ Խտությունը կազմում է 511 մարդ/կմ²։ Տարածքը 9 կմ² է։ Փոստային ինդեքս՝ 21034։ Հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հռեախոսահամար։ 0332 975151
Էլեկտրոնային հասցե։ protocollo@comune.cocquio-trevisago.va.it
Գլխավոր կայք։ http://www.comune.cocquio-trevisago.va.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Էժեն Սյու

Մարի-Ժոզեֆ Էժեն Սյու (ֆր.՝ Marie Joseph Eugène Sue, հունվարի 26, 1804(1804-01-26), Փարիզ - օգոստոսի 3, 1857(1857-08-03)[…], Անսի, Ֆրանսիա), ֆրանսիացի գրող։ 1823 - 1829 թվականներին եղել է զինվորական վիրաբույժ։


== Կենսագրություն ==
Մեծ հաջողություն են ունեցել Սյուի արկածամելոդրամատիկ վեպ-ֆելիետոնները («Փարիզյան գաղտնիքներ» (հհ․ 1-10, 1842-1843 թվականներ, հայկական հրատարակություն՝ «Գաղտնիկք Փարիզի», հհ․ 1-8 1868-1867 թվականներ), «Թափառական հրեան» (հհ․ 1-10, 1844-1845 թվականներ, հայկական հրատարակություն, հհ․ 1-2, 1853-1854 թվականներ), որոնցում պատկերված են Փարիզի «հատակը», բարձրաշխարհիկ հասարակության երեսպաշտությունը, անհավատալի հերոսներ։
Դիմազերծման սահմանափակությունը, ժողովրդի ուժերի նկատմամբ անվստահությունը և հույսերը բուրժուական մարդասիրության հետ կապելը նվազեցրել են նրա սոցիալական քննադատության նշանակությունը։ «Ժողովրդի գաղտնիքները» (1849-1857 թվականներ) բազմահատորանոց վեպի և հակակղերական պամֆլետների համար հետապնդվել է և 1852 թվականին տարագրվել Սավոյա։
Սյուի ստեղծագործությունները հայ պարբերական մամուլում տպագրվել են 1840-ական թվականներից սկսած («Բազմավեպ», Վենետիկ, 1846 թվական, «Գաղիացվոց թափառական հրեան անունով գիրք»)։


== Երկեր ==
«Թափառական հրեան», հհ․ 1-8, ԿՊ, 1867-1869 թվականներ
«Մաթիլդ», հհ․ 1-4, «Ջմյուռնիա», 1870-1871 թվականներ
«Դիվաբնակ բլուր», հհ․ 1-2, «Զմյուռնիա», 1879 թվական
«Յոթ մահացու մեղքեր», հհ․ 1-2, ԿՊ, 1883 թվական


== Ծանոթագրություններ ==
Կատարյալ մրցակցություն

Կատարյալ մրցակցության գաղափարն առաջին անգամ ամբողջական ձևով սահմանել է Ադամ Սմիթը։ Կախված այն բանից, թե ինչ ձևով են միմյանց հետ մրցում շուկայական հարաբերությունների մասնակիցները՝տարբերում են կատարյալ և ոչ կատարյալ մրցակցության տիպերը և դրանց համապատասխանող շուկաների ձևերը՝ կատարյալ մրցակցային շուկա և ոչ կատարյալ մրցակցային շուկա։ 
Կատարյալ մրցակցային շուկան մի մեխանիզմ է, որտեղ առկա է ռեսուրսների օգտագործման առավելագույն արդյունավետություն։ Կատարյալ մրցակցության դեպքում իրարից անկախ գործում են բազմաթիվ գնորդներ և վաճառողներ՝ հավասար իրավունքներով ու հնարավորություններով։ 
Շուկայական մեխանիզմն ավելի արդյունավետ է գործում կատարյալ կամ ազատ մրցակցության պայմաններում։ Մրցակցության այս տեսակն իրենից ներկայացնում է շուկայի այնպիսի իրադրություն, երբ բազմաթիվ իրարից անկախ գործող արտադրողներ վաճառում են համասեռ կամ ստանդարտեցված ապրանքներ և նրանցից ոչ ոք չի կարող ազդել շուկայական գնի վրա։ Սա նշանակում է, որ բոլոր վաճառողները շուկայում առաջարկում են մոտավորապես նույն կամ փոխարինող ապրանքներ, և գնորդի համար նշանակություն չունի, թե որ վաճառողից նա ձեռք կբերի տվյալ ապրանքը, իսկ վաճառողի անիմաստ է դառնում ոչ գնային մրցակցություն վարելը։
Կատարյալ մրցակցության պայմաններն են՝

բազմաթիվ արտադրողների, վաճառողների և սպառողների առկայությունը
արտադրության համասեռության առկայությունը
բարիքի գինը որոշվում է բազմաթիվ արտադրողների և սպառողների կողմից ներկայացված առաջարկի ու պահանջարկի հարաբերակցության միջոցով
արտադրության գործոնների բացարձակ շարժունակության առկայություն, որը հնարավորություն է տալիս ազատորեն, առանց խողընդոտների մուտք գործելու տարբեր արտադրության ոլորտներ
առկա է տեղեկատվության հավասարաչափ բաշխվածություն շուկայական տնտեսության սուբյեկտների միջև։Կատարյալ մրցակցության վերը նշված պայմանները գրեթե հնարավոր չէ ապահովել։ Հետևապես, կատարյալ մրցակցային շուկան իրականում գոյություն չունի. դա ընդամենը կարելի է դիտել որպես ցանկություն։ Սակայն կատարյալ մրցակցային շուկայի օրինաչափությունների բացահայտման ճանապարհով հնարավորություն է ստեղծվում պարզելու ոչ կատարյալ մրցակցային շուկայի գործողության սկզբունքները, հիմնավորելու ոչ արդյունավետ գործունեության պատճառներն ու սահմաները և ներկայացնելու դրա դեմ պայքարի ուղիներն ու եղանակները։
Կատարյալ մրցակցությունը բնութագրվում է հետևյալ հատկանիշներով՝

շուկայում գործում են մեծ թվով հաճախորդներ և գնորդներ,
առք ու վաճառքի օբյեկտ են  հանդիսանում համասեռ կամ ստանդարտեցված ապրանքները,
շուկայի բոլոր մասնակիցները ամբողջական տեղեկություններ ունեն շուկայի իրավիճակի մասին,
շուկայում յուրաքանչյուր ֆիրմայի մասնաբաժինը տվյալ ապրանքի ընդհանուր առաջարկի մեջ այնքան փոքր է, որ տվյալ ֆիրմայի յուրաքանչյուր որոշում գնի բարձրացման կամ իջեցման վերաբերյալ չի ազդի շուկայական գնի վրա։


== Աղբյուրներ ==
«Տնտեսագիտության տեսություն», Հովսեփ Աղաջանյան, ք. Երևան, 2009 թ.
«Экономика», Булатова, 1999 г.
(8976) Լեուկուրա

(8976) Լեուկուրա (անգլ.՝ Leucura), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,097248 ա. մ., առավելագույնը մոտենում է 2,6372 ա. մ. հեռավորության վրա և հեռանում 3,5573 ա. մ.։ Արեգակի շուրջ մեկ ամբողջական պտույտ է կատարում 1990,96 երկրային օրվա ընթացքում, իր ուղեծրով շարժվելով միջինում 0,180817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8976) Լեուկուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալմակովո (գյուղ, Իշիմբայսկի շրջան)

Անվան այլ կիրառումների համար տե՛ս՝ ԿալմակովոԿալմակովո (ռուս.՝ Калмаково, բաշկիրերեն՝ Ҡалмаҡ), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առնոստ

Առնոստ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==